CELEX: 62018CN0438
Language: bg
Date: 2018-07-04 00:00:00
Title: Дело C-438/18: Преюдициално запитване от Tribunal Arbitral Tributário (Centro de Arbitragem Administrativa — CAAD) (Португалия), постъпило на 4 юли 2018 г. — Galeria Parque Nascente-Exploração de Espaços Comerciais S.A./Autoridade Tributária e Aduaneira

10.9.2018   
            
            
               BG
            
            
               Официален вестник на Европейския съюз
            
            
               C 319/14
            
         
      Преюдициално запитване от Tribunal Arbitral Tributário (Centro de Arbitragem Administrativa — CAAD) (Португалия), постъпило на 4 юли 2018 г. — Galeria Parque Nascente-Exploração de Espaços Comerciais S.A./Autoridade Tributária e Aduaneira
      (Дело C-438/18)
      (2018/C 319/17)
      Език на производството: португалски
      
         Запитваща юрисдикция
      
      Tribunal Arbitral Tributário (Centro de Arbitragem Administrativa — CAAD)
      
         Страни в главното производство
      
      
         Жалбоподател: Galeria Parque Nascente-Exploração de Espaços Comerciais S.A.
      
         Ответник: Autoridade Tributária e Aduaneira
      
         Преюдициални въпроси
      
      
                  1)
               
               
                  Съвместими ли са с правото на Съюза член 23, параграф 1, буква c) от Кодекса за данъчно облагане на дружествата в действащата му редакция през 2013 г. и член 23, параграф 1 и параграф 2, буква c) от същия кодекс в действащата му редакция през 2014 г., ако се тълкуват в смисъл, че след обратно вливане натрупаните лихви (които влялото се дружество щеше да може да приспадне, ако вливането не бе осъществено) по заем, получен от трето лице за придобиване на капитала на приемащото дъщерно дружество, задълженията за заплащането на които са прехвърлени в резултат на вливането, повече не могат да се приспадат от доходите на приемащото дружество за целите на данъчното облагане? По-специално, може ли невъзможността за приспадане на лихвите да се счита за пречка или ограничение пред концентрациите, попадащи в приложното поле на Директива 2009/133/ЕО на Съвета (1), в нарушение както на принципите и целите на тази директива, така и на член 4 от нея?
               
            
                  2)
               
               
                  Ако на първия въпрос бъде даден отговор в смисъл, че изключването на възможността за приспадане на такива лихви е съвместимо с посочената директива, различен ли би бил отговорът, ако корекцията не е извършена въз основа на предвидената в тази директива разпоредба относно недопускането на злоупотреби (член 15) или националната уредба, с която същата се транспонира (член 73, параграф 10 от Кодекса за данъчно облагане на дружествата), а по силата на друго правило от вътрешното право (член 23 от посочения кодекс)?
               
            
         (1)  Директива 2009/133/ЕО на Съвета от 19 октомври 2009 година относно общата система за данъчно облагане, приложима спрямо сливанията, разделянията, отделянията, прехвърлянията на активи и замените на акции по отношение на дружества от различни държави членки, както и при прехвърлянето на седалище на SE или SCE в друга държава членка (ОВ L 310, 2009 г, стр. 34).